Samkvæmt Empire kvikmyndavefnum þá er ekki um hreina endurgerð af sænsku kvikmyndinni að ræða , heldur mun verða leitað fanga í frumgögnunum sjálfum , þ.e. bókinni , sem kom út árið 2012 , og hefur selst í meira en 10 milljón eintaka um allan heim . Eins og segir í söguþræði upphaflegu myndarinnar flýr hinn 100 ára Allan Karlsson frá elliheimilinu á 100 ára afmælisdegi sínum . Ekki líður á löngu uns hann er kominn í hreint ævintýralegar og oft sprenghlægilegar aðstæður en um leið er ævisaga hans og fortíð rifjuð upp . Í ljós kemur að Allan á enga venjulega ævi að baki heldur hefur hann hitt og haft áhrif á marga helstu lykilmenn síðari tíma , svo sem Franco , Harry S. Truman Bandaríkjaforseta , Stalín , Maó Tse Tung , Albert Einstein , leiðtoga Norður-Kóreu , Kim II Sung , Winston Churchill og fleiri . Svo virðist sem Jonasson sé sáttur við Hollywood myndina . „ Persónan mín , Allan , veit hvernig það er að vera fyndinn á áreynslulausan hátt , “ sagði höfundurinn í yfirlýsingu sem Variety birtir . „ Það er nokkuð sem Will Ferrell er meistari í . Góður húmor á lágstemmdan hátt . Ég er ánægður að Allan er nú í hans höndum . “ Næsta mál á dagskrá er að finna leikstjóra fyrir myndina .